་བཞིན་དུ་དཀར། །ཞལ་རས་དྲི་མེད་
ཟླ་བ་ཤར་བ་བཞིན། །བུང་བ་ལྟ་བུར་དབུ་སྐྲའི་ཚོགས་རྣམས་གནག །སྨིན་འཁྱུག་ཕན་ཚུན་འཁྲི་
ཤིང་འདྲ་ལ་འདུད། །སྤྱན་གཉིས་རི་དྭགས་མིག་ཅན་ཁོ་ན་འདྲ། །ཨུཏྤལ་མཐོན་མཐིང་ལ་ཡང་
འགྲན་པ་བཞིན། །དཀར་བར་མ་ཟད་མངོན་པར་འཁྱིལ་བས་ཀྱང་། །མཛོད་སྤུ་དྲི་མེད་དུང་དང་
འདྲ་ལ་འདུད། །སྐྱེས་པ་བུད་མེད་རྣམ་པ་མ་གཏོགས་པ། །མཁུར་ཚོས་དཀར་དམར་འཛུམ་
མདངས་ལ་སོགས་པ། །ཡིད་འཕྲོག་ཚངས་པའི་བུ་མོ་ཁོ་ན་སྟེ། །མཛེས་མ་ཀུན་གྱི་སྙིང་བོ་
གཟུགས་མཛེས་ལྡན། །ཤངས་ཀྱི་གཟེངས་མཐོ་ལ་སོགས་བཞིན་དཔལ་མ། །འཆི་མེད་གཞོན་ནུ་
འགྲན་པའི་ངལ་འདི་མཐོང་། །ཡུལ་གྱི་བཟང་མོ་ལ་ཡང་འདི་མེད་པས། །ཡིད་འཕྲོག་ཀུན་གྱི་
ཐལ་སྦྱོར་ཁྱོད་ལ་འདུད། །ཆུ་སྐྱེས་འཛུམ་པ་སོ་ཕྲེང་ལྡན་གྱུར་ན། །ཁྱེད་ནི་ཞལ་རས་མཛེས་པའི་
འགྲོས་ཅན་ཡིན། །ཚེམས་དཀར་བཞད་པ་མུ་ཏིག་ཕྲེང་བ་དང་། །གཅིག་ཏུ་འཁྲུལ་བར་མཛད་
པ་དེ་ལ་འདུད། །མཚོ་སྐྱེས་རྒྱས་པ་ཡིན་ནམ་སྙན་ཡིན་ཞེས། །བདག་གི་ཡིད་ནི་སྤྱང་བོ་ཡུག་ཏུ་
81

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གྱུར། །ཟླ་འོད་ཤར་ཡང་ཟུམ་པར་མི་བྱེད་པས། །དཀར་མཛེས་རིང་ཞིང་རྒྱས་པའི་སྙན་ལ་
འདུད། །ལྷུན་གྲུབ་བདེ་བའི་འདུ་བྱེད་ཆགས་པ་ཡི། །འགུལ་བའི་འགྱིང་བག་མཐོ་རིས་སྒེག་མོ་
བཞིན། །ཕྱག་གཡས་གླང་བོས་སྣ་ལྟར་བརྐྱངས་པ་ཡིས། །མངོན་པར་འཁྲུགས་པའི་ཚོགས་
རྣམས་སེལ་ལ་འདུད། །པདྨར་འཕྲལ་དུ་རྙིང་བ་འདི་དག་དང་། །ཁྱོད་ཀྱི་ཕྱག་མཐིལ་ཆ་ཡིས་མི་
མཚུངས་ཏེ། །འཇམ་ཞིང་གཞོན་ཤ་རྟག་ཏུ་ཆགས་པ་གང་། །བདག་གི་སྤྱི་བོར་འཇོག་པ་དེ་ལ་
འདུད། །ཆུ་ཤེལ་སྡོང་བོ་ལྕུག་ཕྲན་རྒྱས་པ་ལ། །མེ་ཏོག་ཆགས་པ་ཀུན་གྱི་སྙིང་སྡུག་ཡིན། །ཕྱག་
གཡོན་སོར་མོ་རྒྱས་པ་ཨུཏྤལ་གྱི། །ཡུ་བ་འཛིན་པ་དེ་དང་མཚུངས་ལ་འདུད། །ཇི་ལྟར་གྱུར་ཀྱང་
འོ་མའི་རྒྱ་མཚོ་ལས། །ངང་མོ་གཤོག་བརྐྱངས་མེ་ཏོག་འཛིན་པ་དང་། །ཕྱག་གཡོན་ཐུགས་ཀར་
ཨུཏྤལ་འཛིན་པ་འདི། །བདག་ཅག་མཚུངས་པར་སེམས་སོ་བཅོམ་ལྡན་འདས། །སེན་མོ་འོད་
ཟེར་ཟངས་མདོག་དང་འདྲ་ཞིང་། །རིང་རྒྱས་དྲ་བས་འབྲེལ་ཡང་དཀར་ལ་འཇམ། །བྱིན་གྱིས་ཕྲ་
བའི་སོར་མོའི་དཔལ་འདི་དག །ངང་བའི་རྒྱལ་བོ་ལ་ཡང་མེད་མོད་ཀྱི། །མགོན་པོ་བཞུགས་
ནས་སྐུ་སྟོད་སྒེག་པ་དང་། །གར་མཁན་ལངས་ཏེ་ལུས་ཀུན་སྒེག་པ་དག །མཚུངས་ནའང་ཕ་
རོལ་ལྷག་པ་མ་མཆིས་པས། །ལྟ་བས་ངོམས་པ་མེད་དོ་མཛེས་གཟུགས་ཅན། །དཀར་ཟླུམ་མཐོ་
རྒྱས་རི་དྭགས་གངས་རི་མིན། །ཉིད་ཀྱི་དཔུང་བའི་མགོ་ཟླུམ་ཐལ་གོང་སྟེ། །གཡས་གཡོན་མུ་
ཏིག་རྡོག་པའི་རྣམ་པ་འདི། །རྒྱུ་སྐར་ཐིག་ལེ་མ་ཡིན་ནུ་མའོ་ཀྱེ། །ལྷ་མོ་སིད་དྷིའི་སྐེད་ལས་ལྟ་ན་
སྡུག །ཕྲ་ཞིང་སྟ་ཟུར་ལྡེམ་པའི་སྐེད་སྐབས་ཅན། །འདི་འདྲའི་ཡིད་འོང་གཞན་ན་མ་མཆིས་
པས། །ཁྱོད་ནི་ཁྱོད་ཉིད་མཚུངས་སོ་འཇམ་པའི་དབྱངས། །པདྨ་ཀུན་གྱི་མཛེས་སྡུག་བསྡུས་པ་
བཞིན། །དཀར་འཇམ་བདེ་བའི་འདུ་བྱེད་ཆགས་པའི་ཞལ། །ཞོ་འཐུང་བྱིས་པ་དྲེགས་པའི་རྣམ་
པ་ཅན། །དཀྱིལ་ཀྲུང་མཛད་པས་ཡིད་ནི་ཕེབས་སོ་ཀྱེ། །ཉི་མའི་དཀྱིལ་འཁོར་དག་ནི་ཟད་པ་
82

།བཀའ་འབུམ་ཐོར་བུ་བཞུགས་སོ། །
༼ཛ༽
བཞིན། །ཁྱོད་ཀྱི་ཆུ་སྐྱེས་དག་ནི་སྙིངས་མ་མཆིས། །ཁ་བ་དུང་དང་ཟླ་བ་ཆུ་ཤེལ་བཞིན། །དུང་
གི་ཆུ་གཏེར་དཀར་བོ་དགེ་ལེགས་ཅན། །མཐའ་དག་སྐྱེད་མོས་ཚལ་དེ་ལྷ་ཡུལ་གྱི།
་དེ་ལྷ་ཡུལ་གྱི། །དགའ་
ཚལ་ནང་ནས་བྱུང་བ་ལྟ་བུ་སྟེ། །མཛེས་མས་གཞོན་ནུ་གཞོན་ནུས་ཁང་མཛེས་བཞིན། །ཁྱོད་
ཀྱིས་འགྲོ་འདི་མཛེས་པར་གྱུར་ཏོ་ཀྱེ། །མེ་ཏོག་རྒྱས་པའི་ནགས་སྟོད་མིག་སྨན་གྱིས། །རི་ཡི་རྩེ་
མོར་ཟླ་བ་ཤར་བ་བཞིན། །སྔོ་དམར་བཀྱེ་བའི་ཕྲེང་བས་བརྒྱན་པ་ཡི། །ཐོར་ཅོག་ནོར་བུས་
མཛེས་སོ་ཟུར་ཕུད་ཅན། །སྙན་གོང་ཨུཏྤལ་རྨ་བྱ་ལྟ་བུ་སྟེ། །མཇུག་སྒྲོ་བསྐྱོད་ལྟར་སྙན་ལྟག་ཅོད་
པན་གཡོ། །དེ་ཉིད་མེ་ཏོག་བཟུང་ནས་མཚོར་འཇུག་ལྟར། །གཡོ་བའི་པདྨས་སྤྱན་བར་མཛེས་
སོ་ཀྱེ། །གསེར་གྱི་སྙན་ཆ་གཡོ་བ་མིན་ན་ཡང་། །ཉི་ཟླའི་འོད་འཕྲོག་འདི་དག་གང་དུ་མཆིས། །
ཀུན་གསལ་བུ་མོའི་བཞིན་ལ་ཟླ་བ་ཡི། །ཐིག་ལེ་གཉིས་པ་མེད་མོད་རྒྱན་གྱི་གཏེར། །ཁྱེད་ཀྱི་
མགུལ་རྒྱན་རིན་ཆེན་ཕྲེང་བ་ཡིས། །ལྷ་མི་ཀུན་གྱི་ཡིད་རབ་འཕྲོག་བྱེད་ཅིང༌། །བརྒྱ་བྱིན་མགྲིན་
པའི་རྒྱན་གྱིས་ལྷ་ཡུལ་གྱི། །བུ་མོའི་ཚོགས་ཙམ་དགའ་བར་བྱེད་དོ་ཀྱེ། །དཔུང་གདུབ་རིན་ཆེན་
ཕྲེང་བས་མཛེས་པ་འདི། །ལུས་ལ་འཁྲིལ་བ་མཛེས་མ་ལྟ་བུ་སྟེ། །གངས་ཅན་རི་དྭགས་དབང་བོ་
གཞུ་རྒྱན་བཞིན། །སྟོད་གཡོགས་ན་བཟའ་མཛེས་སོ་གོས་བཟང་ཅན། །ཐུབ་དབང་ལྟ་བུར་རང་
བཞིན་དུལ་ན་ཡང་། །འཇམ་མཉེན་འཁྲིལ་ཆགས་གསེར་གྱི་གདུ་བུ་འཁྲོལ། །སོར་གདུབ་ཕྲེང་
བ་སྤེལ་ལེགས་བཀོད་པ་ནི། །མཛེས་སྡུག་མཚར་ལེགས་ན་ཆུང་མཚུངས་སོ་ཀྱེ། །ཁྱོད་སྐུ་འོ་
མའི་རྒྱ་མཚོ་རྒྱས་པ་ལ། །གསེར་ཕྲེང་དོ་ཤལ་ངུར་བའི་ཕྲེང་བ་ཆགས། །ཤེལ་ཕྲེང་དོ་ཤལ་ངང་མོ་
རྣམ་པར་རྒྱུ། །བྱི་རུའི་ལྦུ་བ་འཁྲིགས་སོ་སྒེག་པ་ཅན། །མུ་ཏིག་ཕྲེང་བའི་དོ་ཤལ་རྒྱུ་སྐར་གྱིས། །
གཟུགས་བརྙན་ཤར་བས་ནུ་མའི་འཇུག་ངོགས་མཛེས། །རྒྱན་ཆ་ཕན་ཚུན་འཐབ་པ་རྒྱུ་སྐར་གྱི། །
མཛེས་མ་གླུ་དབྱངས་སྒྲོག་པས་ཁྱབ་པོ་ཀྱེ། །དྲི་མེད་གསེར་གྱི་སྐ་རགས་འཁྲི་ཤིང་ཅན། །སྐེད་
83

།བོ་དོང་པཎ་ཆེན་གྱི་གསུང་འབུམ་ཆེན་མོ།
སྐབས་ཆུ་ཤེལ་སྡོང་བོ་རྒྱན་སྤྲས་ལྡན། །ཤམ་ཐབས་ལོ་མ་སྔོ་ལྗང་བསྐྱོད་པ་གང་། །དྲིལ་ཆུང་ཁུ་
བྱུག་ལ་ཆགས་སྒེག་པ་ཅན། །ཁྱོད་ཞབས་སོར་མོའི་འདབ་ཕྲེང་རྒྱས་པ་ལ། །རིན་ཆེན་གདུ་བུའི་
བུང་བའི་ཕྲེང་བས་འཁྱུད། །རྒྱན་གྱི་ཆུ་གཏེར་སྔོ་དམར་མདངས་གསལ་ཞིང་། །རིན་ཆེན་བྱེ་བ་
འཁྲིགས་པས་ཁྱབ་པོ་ཀྱེ། །འཇམ་མཉེན་འཁྲིལ་ཆགས་སྐུ་ལུས་རིམ་པ་འཚལ། །ཕོ་ལགས་
ཡངས་ཤིང་ཟུར་མིག་སྐར་མདའ་གཡོ། །མཚན་དཔེའི་དཔལ་གྱིས་ཀུན་ནས་མཛེས་པའི་སྐུ།
འགྲོ་བའི་མིག་གི་བདུད་རྩི་ཁྱོད་ལ་འདུད། །ཞལ་གྱི་ནམ་མཁའ་ཚེམས་དཀར་ཆུ་འཛིན་ཅན། །
ལྗགས་ཀྱི་གློག་ཕྲེང་ཚངས་དབྱངས་འབྲུག་སྒྲ་སྒྲོག །སྙན་གྱི་གསུང་སྙན་བུང་བ་གཞོན་ནུའི་གླུ།
།
མགྲིན་པའི་ངང་མོ་ལེན་ནོ་ངག་གི་གཏེར། །ཡན་ལག་དྲུག་ཅུའི་ཟླ་ཟེར་རབ་འགྱེད་ཅིང་། །ཐོས་
ན་བདེ་སྟེར་སྣང་བའི་བདུད་རྩི་གང་། །ཁྱོད་གསུང་རི་བོང་འཛིན་པའི་གདུལ་བྱ་ཡི། །སྙིང་གི་
ཀུ་མུད་རྒྱས་པར་བྱེད་དོ་ཀྱེ། །རྗེས་འཛིན་གསུང་ནི་འགྲོ་བའི་སྤྱི་བོར་ལེན། །འབྱུང་བོ་ཀུན་གྱི་
གཙུག་གི་ནོར་བུར་གྱུར། །ཚར་གཅོད་གསུང་གིས་ཀུ་མུད་མི་འབྱེད་ཀྱང་། །ཐེ་ཚོམ་རྩིག་པ་
འཇིག་གོ་འཇམ་པའི་དབྱངས། །ཁྱོད་གསུང་མི་འཇིགས་བསྒྲགས་པས་སེངྒེའི་སྒྲ། །རྟག་ཏུ་
ཞུམ་པ་མེད་པ་ཁྱུ་མཆོག་གསུང་། །སྙིང་ལ་འབབ་པས་ཀ་ལ་པིང་ཀའི་སྒྲ། །ཟབ་པས་ངང་བའི་
རྒྱལ་བོ་ཟིལ་གྱིས་གནོན། །རིང་འགྲོ་སྤངས་པས་ཁྱོད་གསུང་དུང་གི་སྒྲ། །ནམ་མཁའི་མཐའ་ལ་
རྒྱུ་ཞིང་རྙོག་པ་སྐམ། །གསལ་ཞིང་རྒྱས་པར་ཁྱོད་དབྱངས་དྲིལ་ཆེན་སྒྲ། །ནམ་མཁར་མི་ཤོང་
རོལ་མོར་སྒྲོག་ལ་འདུད། །ཁྱོད་ཀྱི་གསུང་ལ་འགྲན་པར་མ་ནུས་ནས། །ཚངས་པ་མཐོ་རིས་ཉི་ཟླ་
ནམ་མཁར་བྲོས། །བུང་བ་ནགས་དང་ངང་མོ་མཚོ་ལ་ཡིབ། །གླིང་བུ་ཤུགས་རིངས་སྐྱེད་མཛད་
ཁྱོད་ལ་འདུད། །ཁྱོད་གསུང་སིལ་སྙན་འདི་ལྟར་སྒྲོག་བཞིན་དུ། །པི་ཝང་རོལ་མོ་འཁྲོལ་བས་ཅི་
ཞིག་བྱ། །རྟ་བདུན་རྒྱལ་བོ་མཁའ་ལ་ཤར་བ་ཡིས། །རྒྱུ་སྐར་ཟིལ་གྱིས་མནན་འདྲ་དེ་ལ་འདུད། །
84

༄༅། །བཀའ་འབུམ་ཐོར་བུ་བཞུགས་སོ། །
༼ཛ༽
ཁྱོད་ཀྱི་མཁྱེན་པ་ཉི་མའི་དཀྱིལ་འཁོར་འདྲ། །མི་ཤེས་མུན་པའི་ཚོགས་རྣམས་འཇོམས་བྱེད་
ཅིང་། །རྟག་ཏུ་མི་སྒྲིབ་འཆར་ནུབ་བྲལ་བའི་ཕྱིར། །ཚ་ཟེར་ཅན་ཡང་སྐྱེངས་མཛད་ཁྱོད་ལ་
འདུད། །དང་བོར་ཤར་རིའི་རྩེ་ནས་མ་བྱུང་ཞིང་། །གང་གི་དཀྱིལ་ན་ནག་པོའི་མཚན་མ་མེད། །
དུས་སྐབས་ཀུན་ཏུ་འགྲིབ་མེད་གང་བ་ཅན། །སྔོན་མེད་སྙིང་རྗེའི་ཟླ་བ་དེ་ལ་འདུད། །གང་གི་
རྩ་བ་ངན་འགྲོའི་བར་དུ་འཁྱམས། །ལོ་མ་འབྲས་བུ་སྲིད་རྩེའི་བར་དུ་གཡོ། །ཀུན་གྱི་རེ་འདོད་
སྐོང་བའི་དཔག་བསམ་ཤིང་། །ཕན་བདེ་ཀུན་གྱི་རྩ་ལག་ཁྱེད་ལ་འདུད། །ཁྱོད་ཀྱི་འཕྲིན་ལས་
དཔག་མེད་མ་ཤོང་བར། །ནམ་མཁའ་གཟུགས་མེད་གོ་སྐབས་བྱེད་པ་སྙམ། །ཆར་སྤྲིན་གཡོ་
བའི་ངང་ཚུལ་རྣམ་ཐར་གྱིས། །གང་གི་མཛད་སྤྱོད་སྟོན་པ་དེ་ལ་འདུད། །མེ་ཏོག་པདྨ་འདི་ལ་ཅི་
ཞིག་བྱུང་། །ཡང་ཡང་ཕྱིས་ཀྱང་མི་ཟད་མཆི་མ་གཡོ། །རྒྱུ་མེད་ཉིད་དུ་ལུས་འདི་བ་སྤུ་ལྡང་། །
མིག་ཀྱང་ཟུམ་པ་བསྐྱེད་མཛད་ཁྱོད་ལ་འདུད། །ཁྱོད་ཉིད་མཐོང་ན་བདག་ནི་འཆི་བར་འདོད། །
དེ་ནི་རྫུན་དེ་རི་དྭགས་མིག་ཅན་དང་། །བྲལ་བ་འདི་ཡིས་བདག་ནི་ངེས་པར་འཆི། །དེ་ཡི་མྱ་
ངན་སེལ་མཛད་ཁྱོད་ལ་འདུད། །ཁྱོད་མ་གྲུབ་ན་བདག་གི་ལུས་ངག་ཡིད། །ཤི་དང་ཆད་དང་
སྟོངས་པར་གྱུར་ཀྱང་ལེགས། །ཀྱེ་མ་ཀྱེ་ཧུད་རྗེ་བཙུན་འཇམ་པའི་དབྱངས། །བསླུ་མེད་སྙན་
གྲགས་མངའ་བ་ཁྱོད་ལ་འདུད། །ནམ་ཞིག་ཁྱོད་ཀྱི་ཞལ་རས་མཐོང་གྱུར་ན། །སྲེད་ལྡན་ཡིད་
,!
འཕྲོག་དགའ་མ་མཐོང་བ་དང་། །ལེགས་ལྡན་བསམ་གཏན་གསུམ་ལ་ཞུགས་པ་ཡི། །བདེ་ལ་
སྨོན་པ་མ་གོས་ཁྱོད་ལ་འདུད། །ལྟ་བས་མི་ངོམས་ཁྱོད་སྐུ་མཐོང་གྱུར་ན། །བདག་གིས་མིག་
འདིས་རྣམ་འགྱུར་ཅི་ཡང་ཤེས། །བསྡམས་ཀྱང་འདི་ཡི་འཛུམ་བུ་སུ་ཡིས་ཐུབ། །མཚུངས་མེད་
ཡ་མཚན་ལྡན་པ་དེ་ལ་འདུད། །ཁྱོད་མ་མཐོང་ན་བཟའ་བའང་ཅི་ཞིག་དྲན། །བཟློག་མེད་མཆི་
མ་འབྱུང་བ་བདག་ཅག་གི །སྐྱབས་ནི་ངུ་བ་ལས་གཞན་ཅི་ཞིག་ཡོད། །མགོན་མེད་དབུགས་
85

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འབྱིནམཛད་པ་ཁྱོད་ལ་འདུད།
།ཁྱོད་མཐོང་གྱུར་ན་སུ་ལ་བདག་ཅག་འཇིགས། །རླུང་ཡང་
བདག་གི་སྟེང་ནས་ག་ལ་འགྲོ། །བདག་ལ་མ་བཏུང་གྱུར་པ་སུ་ཞིག་ཡོད། །དེ་ལྟར་མི་ཕམ་
མགོན་པོ་ཁྱོད་ལ་འདུད། །ཀྱེ་མ་མགོན་པོ་ཇི་ལྟར་བཞེད་པ་མཛོད། །བསྐལ་ངན་བདག་གི་
འགྲོས་པ་ངན་འགྲོས་ཏེ། །ལྟོས་མེད་རྣམས་ལ་སུ་ཞིག་སྐྱབས་སུ་གྱུར། །འོན་ཀྱང་བདག་གིས་
དད་པས་ཁྱོད་ལ་འདུད། །མགོན་ཁྱོད་སྒྲུབ་ཀྱང་མ་གྲུབ་མྱ་ངན་ནི། །ས་འདིར་ཤོང་བར་གྱུར་པ་
ཅི་ཞིག་ཡིན། །འོན་ཀྱང་ནམ་མཁའི་ཁམས་སུ་མི་ཤོང་བའི། །ཚད་མེད་ཐུགས་རྗེ་མངའ་བ་དེ་
ལ་འདུད། །བདག་གི་སེམས་འདི་ཐོགས་བྱེད་མ་ཡིན་ཏེ། །མགོན་པོ་སྒྲིབ་པར་བྱེད་པའི་ཡོལ་
བར་ཟད། །ཁྱོད་ཐུགས་གཟུགས་མེད་མ་ཡིན་སྐལ་ལྡན་ཀུན། །གསལ་བྱེད་ཉི་ཟླའི་དཀྱིལ་
འཁོར་ཁྱོད་ལ་འདུད། །ལས་ངན་བསྒྲིབས་ཤིང་མཐོན་པོས་བསྒྲིབས་པའི་ཕྱིར། །ཁྱོད་ཀྱིས་སྣང་
བ་སྤྲོས་ཀྱང་བདག་ཉིད་ནི། །ལོང་བ་བཞིནདུ་ད་དུང་མངོནམ་གྱུར། །དེས་ནཁྱོད་ནི་འཁང་
བའི་གནས་མིན་ནོ། །མཚོན་ཆ་མེད་པར་ཉོན་མོངས་གཡུལ་ལས་རྒྱལ། །བྱི་དོར་མེད་པར་རྟག་
ཏུ་འཚེར་བའི་སྐུ། །བསྣུན་མཁན་མེད་པར་གྲགས་པའི་རྔ་བོ་ཆེ། །སྔོན་མེད་ཁམས་གསུམ་
དབང་ཕྱུག་དེ་ལ་འདུད། །ཁྱོད་དང་རི་དྭགས་མིག་ཅན་མ་གཏོགས་པ། །གཞན་གྱིས་འགྲོ་བའི་
ཡིད་འཛིན་ནུས་མ་ཡིན། །ཟླ་ལྟར་བསིལ་ཡང་སྒྲིབ་གཉིས་བསྲེགས་པའི་མེ། །འགྲོ་ལ་ཆགས་
ཀྱང་ཆགས་མེད་ཁྱོད་ལ་འདུད། །རྒྱ་ཆེན་ཉི་མའི་དཀྱིལ་འཁོར་ཤར་ཙམ་གྱིས། །བདག་ཅག་
པདྨའི་ཚོགས་རྣམས་རབ་དགའ་སྐྱེས། །མོས་པའི་འོད་ཟེར་ཁྱོད་ལ་ཞུགས་པ་ཡིས། །བྱིན་
རླབས་གནང་བས་བདག་ཚིམས་ཁྱོད་ལ་འདུད། །ཁྱོད་དང་ལྷན་ཅིག་དཀར་བའི་དད་པ་ཡིས། །
ཚེ་རབས་ཀུན་ཏུ་སྒྲིབ་པ་མེད་པར་ཤོག །དེ་ལྟར་བསྟོད་པའི་དགེ་བའི་ཉི་འོད་ཀྱིས། །སྐྱེ་དགུ་
ཕན་བདེའི་ལོ་ཏོག་འཕེལ་བར་ཤོག །ཕ་དང་མ་དང་རྒྱལ་བ་འཁོར་དང་བཅས། །བཅོམ་པས་
86

༄༅། །བཀའ་འབུམ་ཐོར་བུ་བཞུགས་སོ། །
༼ཛ༽
རང་སེམས་རྣམ་པར་དག་གྱུར་ནས། །སྙིང་བོ་མེད་ལ་སྙིང་བོ་རབ་ཤེས་ཏེ། །བླ་མེད་བྱང་ཆུབ་
སྙིང་བོ་འཐོབ་པར་ཤོག །འཇམ་དབྱངས་དཀར་བོའི་བསྟོད་པ་དོན་རྒྱན་གྱི་སྙེ་མ་ཞེས་བྱ་བ།
མི་དབང་དཀོན་མཆོག་ལེགས་པའི་བཀའི་དྲི་བཞོན་གྱིས་བསྐུལ་ནས། དཔལ་ལྡན་འཇིགས་
མེད་གྲགས་པའི་བློ་གྲོས་ཀྱི་ཞིང་དུ་